ฮั่งเส็งปิดเพิ่มขึ้น 186.16 จุด หลังจีนเผยข้อมูลเงินเฟ้อ
ฮั่งเส็งปิดเพิ่มขึ้น 186.16 จุด หลังจีนเผยข้อมูลเงินเฟ้อ
10 ม.ค. 2560

ตลาดหุ้นฮ่องกงปิดวันนี้ในแดนบวก หลังจากจีนเปิดเผยข้อมูลเงินเฟ้อ โดยดัชนีฮั่งเส็งเพิ่มขึ้น 186.16 จุด หรือ 0.83% ปิดวันนี้ที่ 22,744.85 จุด โดยดัชนีราคาผู้ผลิต (PPI) ซึ่งเป็นมาตรวัดต้นทุนสินค้าที่หน้าประตูโรงงาน พุ่งขึ้น 5.5% ในเดือนธ.ค. เทียบรายปี ซึ่งเป็นระดับสูงสุดในรอบ 5 ปี
ขณะเดียวกันในวันนี้ สำนักงานสถิติแห่งชาติจีน (NBS) รายงานด้วยว่า ดัชนีราคาผู้บริโภค (CPI) เดือนธ.ค. ขยายตัว 2.1% เทียบเป็นรายปี ซึ่งชะลอตัวลงเมื่อเทียบกับเดือนพ.ย.ที่มีการขยายตัว 2.3% ส่วนดัชนี CPI ปี 2559 ขยายตัว 2% เทียบรายปี ซึ่งเพิ่มขึ้นจากปี 2558 ที่ขยายตัวเพียง 1.4%